ការសម្ភាសន៍របស់អ៊ុំ រៀល រៀម

ក.អ្នកធ្វើការសម្ភាសន៍ឈ្មោះ​ ឌី ណាផា ខ. អ្នកត្រូវគេសម្ភាសន៍ឈ្មោះ រៀល រៀម

ក៖​ ចឹងជាដំបូងខ្ញុំសូមថ្លែងអំណរគុណដល់អ៊ុំដែលបានអនុញ្ញាតឲ្យខ្ញុំសម្ភាសន៍នៅប្រវិត្តរបស់អ៊ុំ​ចាសហើយការសម្ភាសន៍ណឹងត្រូវបានរៀបចំដោយសកលវិទ្យាល័យដែលមានឈ្មោះថា BYU ដែលនៅឯប្រទេសសហរដ្ឋអាមេរិក ហើយគោលបំណងរបស់សាកលវិទ្យាល័យចង់សម្ភាសន៍ប្រវិត្តប្រជាជនខ្មែរគឺចង់រក្សារទុកនូវប្រវិត្តប្រជាជនខ្មែរយើងដើម្បីឲ្យកូនចៅជំនាន់ក្រោយគាត់អាចស្គាល់អំពីប្រវិត្តរបស់ជីដូនជីតាហើយ​ រៀ​នអំពីប្រវិត្តសាស្ត្ររបស់ពួកគាត់ណាអ៊ុំ ហើយចឹងពេលដែលខ្ញុំសម្ភាសន៍របស់អ៊ុំណឹង ខ្ញុំនឹងដាក់ការសម្ភាសន៍របស់អ៊ុំនៅក្នុងវេបសាយរបស់សាលាដែលមានឈ្មោះថា [www.cambodiaoralhistory.byu.edu](http://www.cambodiaoralhistory.byu.edu) ណាអ៊ុំ, ចឹងតើអ៊ុំយល់ព្រមឲ្យខ្ញុំដាក់សំភាសន៏របស់អ៊ុំចូលទៅក្នុងវេបសាយរបស់សាលាទេអ៊ុំ?

ខ៖ បាទមានអីសម្ភាសន៍ទៅ ដាក់ចូលទៅ។

ក៖ ចាសអ៊ុំចាស ចឹងសម្រាប់ថ្ងៃខែដែលខ្ញុំសំភាសន៏គឺ នៅថ្ងៃទី១៩ ខែមិថុនា ឆ្នាំ២០២០ ហើយការសំភាន៍ត្រូវបានធ្វើឡើងនៅភូមិជាស្មន់ ឃុំមានជ័យ ស្រុកបា្រសាទបាគង ខេត្តសៀមរាបណាអ៊ុំ ហើយខ្ញុំជាអ្នកសម្ភាសន៍មានឈ្មោះឌី ណាផា ណាអ៊ុំ ចឹងខ្ញុំចង់សួរថាតើអ៊ុំមានឈ្មោះអ្វីដែរ?

ខ៖​ ឈ្មោះរៀល រៀម។

ក៖ ចាស ចុះអ៊ុំមានឈ្មោះហៅក្រៅទេអ៊ុំ?

ខ៖​ អត់ទេ ឈ្មោះពីដើមចុះឯង។

ក៖ ចុះអ៊ុំមានអាយុប៉ុន្មានឆ្នាំហើយអ៊ុំ?

ខ៖ ៧១ឆ្នាំហើយ។

ក៖ ចុះអ៊ុំចាថាកើតនៅថ្ងៃណាខែណាឆ្នាំណាដែរអ៊ុំ?

ខ៖ អត់ចាំសោះ កើតមកកំព្រាម្តាយ នៅតូចៗអត់ដឹងឪពុកគាត់អត់មានចាំខែថ្ងៃទេ អត់ដឹងសោះ។

ក៖ ចឹងអ៊ុំមានចាំឆ្នាំខ្មែរយើងទេអ៊ុំ?

ខ៖ អត់ចាំទាំងអស់កើតមកអត់មានម៉ែអត់មានឪ ឪដើរតែផឹកស្រវឹងដើរពេញវាលទៅណា អត់មានអ្នកគ្រប់គ្រងក្រុមគ្រួសារសោះ ខ្ញុំដើរគ្វាលគោរឲ្យគេ។

ក៖ ចឹងអ៊ុំមានស្រុកកំណើតនៅឯណាដែរអ៊ុំ?

ខ៖​ នៅជ្រេស ឃុំកណ្តែកនៅមុខនោះ ខាងលិចភូមិអូ។

ក៖ ចាស ចុះអ៊ុំមាន​បងប្អូនចំនួនប៉ុន្មាននាក់ដែរអ៊ុំ?

ខ៖​ បងប្អូនមានន្មានអ្នកចេះ សល់ន្មាន ស្លាប់អស់២នាក់នៅសល់ស្រី នៅសល់ស្រីៗ៤នាក់។

ក៖ ចុះអ៊ុំជាកូនទីប៉ុន្មានដែរអ៊ុំ?

ខ៖ ខ្ញុំបងគេបង្អស់។

ក៖ ចុះអ៊ុំអាចប្រាប់ឈ្មោះរបស់បងប្អូនអ៊ុំបានទេ?

ខ៖ បានតើ។

ក៖ គាត់មានឈ្មោះអីដែរអ៊ុំ?

ខ៖ សព្វថ្ងៃនៅបាត់ដំបង ឈ្មោះរ៉ាយមួយ​ រីមួយ រឿយមួយ សុគឿនមួយ។

ក៖ ចុះអ៊ុំមានចងចាំរឿងអ្វីខ្លះពីបងប្អូនទេអ៊ុំ ទាំងសប្បាយទាំងកំសត់ណាអ៊ុំ?

ខ៖ បាទ វាកំសត់ៗហើយ សម័យប៉ុល ពតវាលំបាកខ្លាំងមែនទែនដែរ​ វាអត់មានអីហូបផងគេឲ្យហូបតែបបរ បបរក៏មិនពេញពោះដែរ ទៅវាខ្វះខាតវាប្រើរាល់ថ្ងៃ គ្មានថ្ងៃណាបានសម្រាកទេ តែចេះតែតស៊ូរែកដីរែកអី​ទំនប់ប្រឡាយអីរែកដីធ្វើស្រែ កាប់ដីធ្វើស្រែដែរមួយជំនាន់នោះកាប់ចបព្រួសស្រូវ កើតស្រូវហើយក៏វាមិនឲ្យស៊ីគ្រប់វាយកទៅណាមិនដឹងស្រូវណឹងយកទៅណា មិនឲ្យស៊ីគ្រប់ទេលំបាកខ្លះដែរជំនាន់ណឹងហូបតែបបរម្នាក់ៗណឹងតស៊ូឡើងស្គមគ្មានសាច់គ្មានឈាមអីដូចសព្វថ្ងៃទេ វាលំបាកខ្លាំងពីជំនាន់នោះ ច្បាប់គេផ្តាច់ការ បើប្រើយមិនទៅក៏គេសម្លាប់យើង។

ក៖ ចាសចុះអ៊ុំមានចងចាំរឿងអ្វីខ្លះពីបងប្អូនទេអ៊ុំ ទាំងសប្បាយទាំងកំសត់ណាអ៊ុំ?

ខ៖ បាទមានអីចាំខ្លះដែរ ចាំនាំបងប្អូនទៅធ្វើស្រែនៅមាត់ទន្លេក៏លំបាកដែរ ទៅក៏មានប៉ុល ពតវាវ៉ៃជាមួយទាហានខ្មែរ ខ្មែរវ៉ៃជាមួយយួនទៅណាជំនាន់ណឹង វ៉ៃគ្នាក៏រប៉ាត់រប៉ាយគ្នា ក៏បែកបាកគ្នាទំរាំបានជួបជុំគ្នានៅផ្ទះវិញវ៉ៃគ្នា អាណឹងជិតៗដាច់ហើយណា ជំនាន់ណឹងជិតដាច់ហើយ ទៅមានខ្មែរមានប៉ុល ពត វ៉ៃគ្នាមួយខាងម្នាក់ទៅ លឺច្រាវៗទៅក៏រត់មកពីក្រោមមកក៏ដើររកបងរកប្អូនមិនដឹងអាណាត្រូវគ្រាប់អាណារស់អាងាប់ រត់មកដល់ផ្ទះមុនគេក៏ចាំមើលមិនដឹងគេរត់ទៅណាទេ ទាល់តែល្ងាចយប់បានមកដល់ជួបជុំគ្នាវិញ យប់បានឃើញគ្នា។

ក៖ ចុះអ៊ុំធ្លាប់ធ្វើអ្វីខ្លះដែរអ៊ុំតាំងពីនៅតូចជាមួយបងប្អូនរបស់អ៊ុំណានៅឯណាដែរអ៊ុំ?

ខ៖ កាលនៅតូចៗខ្ញុំនៅវត្តមួយជំនាន់នោះ នៅវត្តរៀនធម៌រៀនអាបាទ ទៅក៏ឆ្នាំ១៩៧០បានបួស បួសទៅក៏រដ្ឋប្រហាប៉ាដោយទៅកាលណឹងនោះ រៀននៅវត្តប្រហែលបាន៤ឆ្នាំ ដល់៧៥ដាច់ទៅក៏ប៉ុល ពតជម្លៀសទៅនៅស្រុកអាស្រុកសង្គមហើយនៅវាលគ្រាលពងលើដំដែកឯណោះ។

ក៖ ចុះអ៊ុំធ្លាប់លេងល្បែងកំសាន្ត ឬ ក៏ការប្រលែងគ្នាលេងជាមួយបងប្អូនអ៊ុំទេ?

ខ៖ អត់ អត់ដែលបានលេងល្បែងកំសាន្តអីទេ ប្រលែងគ្នាលេងអីអត់ដែលមានសោះវាបែកគ្នាតាំងពីតូចៗទៅ អត់ដែលមានទេ។

ក៖​ ចុះឥឡូវបងប្អូនរបស់អ៊ុំគាត់នៅឯណាខ្លះដែរអ៊ុំ? គាត់ធ្វើអី្វដែរ?

ខ៖ នៅបាត់ដំបង១ នៅខាងត្បូងខេត្តសៀមរាបនេះមួយ នៅអន្លង់វែងម្នាក់ នៅជ្រេសនេះម្នាក់ នៅស្រីៗ៤នាក់ណឹងឯង ប្រុសនៅខ្ញុំម្នាក់បងគេ។

ក៖ ចុះម្តាយរបស់អ៊ុំគាត់ឈ្មោះអីដែរអ៊ុំ?

ខ៖​ ឈ្មោះគុំ។

ក៖ ចុះឪពុករបស់អ៊ុំវិញ?

ខ៖ ឈ្មោះរៀល។

ក៖ ចុះឥឡូវអ៊ុំពួកគាត់មានអាយុប៉ុន្មានហើយអ៊ុំ បើយើងប៉ាន់ស្មានទៅណាអ៊ុំ?

ខ៖ អាយុន្មានទៅប្រហែលជាចូល កាលគាត់ខូចនោះ៦៣ណឹងឪពុកណា ម្តាយនោះតាំងពីខ្ញុំកើតមកងាប់ខូចប៉ាដោយឈឺងាប់ទៅដូចជាទាស់ងាប់ ចឹងខ្ញុំអត់ដឹងទេថាគាត់អាយុប៉ុន្មានទេ មិនដឹងអាយុគាត់ប៉ុណ្ណាៗអត់ដឹងទេ។

ក៖ ចុះអ៊ុំមានដឹងថាឪពុកម្តាយរបស់អ៊ុំគាត់កើតនៅថ្ងៃណាខែណាឆ្នាំណាទេអ៊ុំ?

ខ៖ អត់ អត់ដឹងសោះ អត់ទាំងអស់ឲ្យតែខែឆ្នាំខ្ញុំអត់ដឹងប៉ាដោយ អត់ដឹងសោះ។

ក៖ ឆ្នាំខ្មែរក៏អត់ចាំដែរអ៊ុំ?

ខ៖​ អត់ទាំងអស់ ប៉ុន្តែលឺចាស់ៗគាត់ថាខ្ញុំកើតលឺអ៊ុំគាត់ថាក្មួយឯងកើតឆ្នាំខាលមិនដឹងជាពិតមិនពិតទេ ថាខ្ញុំកើតឆ្នាំខាលនោះឯង។

ក៖ ចាស ចឹងអ៊ុំដឹងថាគាត់កើតនៅកន្លែងណាទេអ៊ុំ?

ខ៖ អត់ដឹងផងកើតមកនៅភូមិជ្រេសណឹងឯង។

ក៖ ចុះអ៊ុំដឹងថាឪពុកម្តាយរបស់អ៊ុំ គាត់ធ្លាប់ធ្វើការអ្វីដើម្បីចិញ្ចឹមជីវិតរបស់គាត់ទេអ៊ុំ?

ខ៖ អត់ទេ មានតែធ្វើស្រែតិចៗ។

ក៖ ធ្វើតែស្រែទេណអ៊ុំ?

ខ៖ បាទ ឃ្វាលគោ ចិញ្ចឹមគោ។

ក៖ ចុះឪពុកម្តាយរបស់អ៊ុំគាត់ជាមនុស្សមានលក្ខណៈបែបណាដែរអ៊ុំ?

ខ៖ ក្រលំបាក តោកយាក មិនមានទ្រព្យសម្បតិ្តអីនឹងគេទេ ស្រែភ្លឺក៏មិនច្បាស់លាស់ រួចបានមាំមួនដុំកំភួននឹងគេវាគ្មានដែរធ្វើតិចតួចឲ្យតែបានហូបមិនចង់គ្រប់ដែរ។

ក៖ ចុះអ៊ុំស្គាល់អ្វីខ្លះពីពួកគាត់ដែរទេអ៊ុំ?

ខ៖ អត់មានដឹងស្គាល់អីទេ អត់ដឹង

ក៖ ចាសចឹងចុះអ៊ុំមានចងចាំពីរឿងឪពុកម្តាយរបស់អ៊ុំខ្លះៗទេអ៊ុំ? គាត់ធ្លាប់កំសត់ ធ្លាប់លំបាក ឬក៏ធ្លាប់សប្បាយអ្វីសកម្មភាពរបស់គាត់ណាអ៊ុំធ្លាប់បានចាំខ្លះៗទេ?

ខ៖ ជីវភាពគាត់កាលដែលខ្ញុំនៅតូចៗគាត់មិនសូវបានជានៅផ្ទះផងគាត់ដើរផឹកស្រាផឹកអីឡូឡារទៅណាពេញតែវាលទៅ លំបាកដែរនោះកាលខ្ញុំនៅតូចៗផង ដឹងតែប្រវិត្តប៉ុណ្ណោះឯង។

ក៖ ចាស ចឹងឪពុកម្តាយរបស់អ៊ុំគាត់ធ្លាប់ប្រាប់អំពីសាច់រឿងរបស់គាត់កាលពីនៅក្មេងៗ​ ទាំងពីការលំបាក ឬ ការតស៊ូរបស់គាត់មកកាន់អ៊ុំខ្លះទេ?

ខ៖​ អត់ អត់ដឹង​អត់ប្រាប់រៀបរាប់​ប្រាប់ទេ អត់ដឹងសោះ។

ក៖ ចាសចុះអ៊ុំមានចាំឈ្មោះជីដូន ជីតា ខាងម្តាយរបស់អ៊ុំទេ?

ខ៖​ អត់ចាំ អត់ទាំងអស់។

ក៖ អត់មានអ្នកណាធ្លាប់ខ្លះទេអ៊ុំ?

ខ៖ អត់។

ក៖ ចុះខាងឪពុកវិញអ៊ុំ?

ខ៖ ខាងឪពុកវិញក៏អត់បានចាំ។

ក៖ ចុះអ៊ុំមានចាំថាគាត់កើតនៅឆ្នាំណាទេ?

ខ៖ អត់ដឹង។

ក៖ ចុះដឹងទីកន្លែងដែលគាត់កើតទេអ៊ុំ?

ខ៖ អត់ដឹងផង ដឹងតែនៅភូមិជ្រេសនោះ​ឯង។

ក៖​ ចុះឪពុកម្តាយរបស់អ៊ុំគាត់ធ្លាប់ប្រាប់ពីរឿងជីដូនជីតាមកកាន់អ៊ុំខ្លះៗទេ?

ខ៖ អត់ អត់ដែលបានប្រាប់អីទេមិនសូវនៅផ្ទះផងដើរពេញតែវាល យ៉ាប់ដែរ ដល់ម្តាយស្លាប់ទៅគាត់ខូចចិត្តទៅក៏មិនសូវបាននៅផ្ទះនិយាយរៀបរាប់ប្រាប់ចេះចុះអត់ដែលមាន។

ក៖ ចឹងក្រុមគ្រួសារអ៊ុំរស់នៅក្នុងខេត្តនេះអស់រយៈពេលប៉ុន្មានឆ្នាំហើយអ៊ុំ?

ខ៖ ១០ឆ្នាំជាងហើយ។

ក៖ ចាសចុះអ៊ុំមានបងប្អូនសាច់ញាតិរស់នៅក្រៅប្រទេសក្រៅពីស្រុកខ្មែរយើងទេអ៊ុំ?

ខ៖ អត់ អត់មានសូម្បីតែ១ទេ អត់មានសាច់ញាតិទេ។

ក៖ ចាសភរិយារបស់អ៊ុំណឹងគាត់មានឈ្មោះអ្វីដែរអ៊ុំ?

ខ៖ ឈ្មោះយាយ យ៉េត។

ក៖ ចុះអ៊ុំរៀបអាពាហណ៍ពិពាហណ៍ជាមួយអ៊ុំស្រីណឹងតាំងពីណាដែរចាំបានទេ?

ខ៖ តាំងពីជំនាន់ខ្មែរក្រហមនោះឯង​ គេរៀបចំឲ្យ មិនដែលស្គាល់គ្នាក៏យកៗទៅ។

ក​៖ ចុះអ៊ុំចាំថ្ងៃខែឆ្នាំដែលបានជួបអ៊ុំស្រី រៀបការជាមួយអ៊ុំស្រីទេ។

ខ៖ អត់ដឹងឆ្នាំណា ខែអី អត់ដឹងអត់ចាំសោះ។

ក៖ ឆ្នាំខ្មែរក៏អត់ចាំដែរណអ៊ុំ?

ខ៖ អត់ ស្រាប់តែគេហៅទៅរៀនៗ ស្រាប់តែគេហៅការបណ្តោយ អត់មានដឹងខែឆ្នាំណាណីទេការអត់ដឹងសោះ។

ក៖ ចុះការរៀបអាពាហណ៍ពិពាហណ៍របស់អ៊ុំណឹងរៀបចំដោយឪពុកម្តាយ ឬ រៀបចំដោយខ្លួនឯង?

ខ៖ ប៉ុល ពតគេរៀបឲ្យ ៤ ១០គ្រួសារ ២០នាក់ទៅក៏ររៀប២នាក់ៗទៅ ១គូរៗទៅ គេរៀបគេប្រកាសនៅកន្លែងមន្ទីរគេក៏ប្រកាសឈ្មោះនេះឈ្មោះនោះទៅបានជាប្តីប្រពន្ធហើយក៏ចប់កម្មវិធីក៏គេណែនាំទៅក៏ចប់បែកគ្នាដេក។

ក៖ ចុះអ៊ុំបានជូនជំនូនទៅអ៊ុំស្រីទេនៅពេលដែលរៀបការណឹងអ៊ុំ?

ខ៖ អត់ អត់ដែលមានជូនអីទេនៅជំនាន់នោះ នៅលើអង្គការទាំងអស់ ខ្មែរក្រហម។

ក៖ ចាស ចុះអាចប្រាប់ពីពេលវេលាដែលអ៊ុំបានជួបអ៊ុំស្រីដំបូងនៅពេលណា​ នៅឯណាដែរអ៊ុំ?

ខ៖ អត់ដែលបានជួបគ្នាសោះ ខ្ញុំនៅធ្វើស្រែឯភ្នំក្រោមណោះ លើទំនប់នៅឯបារាំងណា ភ្នំអញ្ចាញលើកទំនប់ឯណោះខ្ញុំនៅធ្វើស្រែមិនដែលបានជួបគេនៅអង្គរ ខ្ញុំនៅខាងត្បូងផ្សារសៀមរាបនោះ ទៅគេហៅទៅរៀនសូត្រ ក៏ទៅរៀនសូត្រក៏គេផ្សំផ្តុំឲ្យយកគ្រួសារយកប្តីប្រពន្ធអត់ដឹងសោះ ស្រាប់តែយប់ឡើងម៉ោង ៧ ៨ គេប្រកាសឈ្មោះនេះបានទៅឈ្មោះនោះ ឈ្មោះនោះបានទៅឈ្មោះនេះទៅនោះឯង។

ក៖ ចាសចុះអ៊ុំចេះអាននិងចេះសរសេរភាសាខ្មែរបានល្អប៉ុណ្ណាទេអ៊ុំ?

ខ៖ អត់ចេះ ចេះតែអានសរសេរអក្សអត់ចេះចេះមើលត្រូវខ្លះតិចៗ។

ក៖ ចុះអ៊ុំបានទៅរៀនទេអ៊ុំ?

ខ៖ អត់បានរៀនទេរៀនអក្សរនៅវត្តតិចៗក៏សង្គ្រាមនោះឯង រៀនតិចៗ។

ក៖ ចុះកាលដែលអ៊ុំរៀនតិចៗណឹងអ៊ុំរៀននៅសាលាណាវិញអ៊ុំ?

ខ៖ រៀននៅវត្តលោក។

ក៖ វត្តណឹងមានឈ្មោះអីអ៊ុំ?

ខ៖ វត្តល្អក់ នៅត្បូងស្វាយធំ។

ក៖ ចាសចុះអ៊ុំចេះភាសាអ្វីផ្សេងក្រៅពីភាសាខ្មែរយើងទេអ៊ុំ?

ខ៖ អត់ចេះទេ។

ក៖ ចុះអ៊ុំមានមិត្តភិក្តស្និតស្នាលធ្លាប់ធំធាត់មកជាមួយគ្នាតាំងពីក្មេងមកដល់ឥឡូវនេះទេអ៊ុំ?

ខ៖ អត់ដែលមានមិត្តភិក្តទេ អត់ដែលមានសោះ។

ក៖ ចាចឹងអ៊ុំធ្លាប់ធ្វើការនៅវាលស្រែអីទេអ៊ុំ?

ខ៖ ធ្វើតើនៅវាលស្រែ។

ក៖ ចុះអ៊ុំធ្លាប់ប្រកបអាជីវកម្មបែបលក្ខណៈគ្រួសារអីទេអ៊ុំ ដូចជាចិញ្ចឹមគោ ចិញ្ចឹមជ្រូក ចិញ្ចឹមមានអីណាអ៊ុំ?

ខ៖ ទេ មាន់អីចិញ្ចឹមហើយ គោ ក្របី ជ្រូកមាន់អីចិញ្ចឹម គ្រាន់ទេគោ៤ ១០ទៅណាដល់ចាស់ទៅខ្ញុំខ្ចិលសព្វថ្ងៃខ្ញុំចេះតែបន្ថយៗឲ្យកូនវាចិញ្ចឹម​ ស្រែក៏មិនសូវបានធ្វើ សព្វថ្ងៃក៏មិនសូវបានធ្វើដែរ ពីដើមឡើងធ្វើស្រែចិញ្ចឹមគោចិញ្ចឹមអី។

ក៖ ចឹងអ៊ុំធ្លាប់ប្រកបមុខរបស់អ្វីដែរដើម្បីចិញ្ចឹមជីវិតទេអ៊ុំ?

ខ៖ មានតែធ្វើស្រែដំណាំ ចិញ្ចឹមគោបានអាចម៍គោក៏ទៅដាក់ជីធ្វើអីដាំដំណាំត្រសក់ ដាំឪឡឹកដាំអីទៅណា ស្ពៃអីប៉ុណ្ណឹងឯងប្រកបមុខរបបរប៉ុណ្ណោះ។

ក៖ ចាស តាំងពីក្មេងរហូតមកដល់ពេលនេះតើជីវិតរបស់អ៊ុំមានការផ្លាស់ប្តូរអ្វីដែរអ៊ុំ?

ខ៖ អេវាផ្លាស់ប្តូរ សព្វថ្ងៃវាមិនបានធ្វើស្រែធ្វើអីនឹងគេ សព្វថ្ងៃក៏សមាទានសីលក៏ការងារអីក៏ដាំណាំក៏ឈប់នៅផ្ទះតែប៉ុណ្ណោះឯង។

ក៖ ចាសចុះអ៊ុំចូលចិត្តពិសារម្ហូបអ្វីដែរអ៊ុំ អ៊ុំចាំបានទេកាលពីក្មេងរហូតដល់ឥឡូវនេះអ៊ុំ?

ខ៖ ពិបាកនិយាយប្រា​ប់ណាស់វាម្ហូបវាចូលចិត្តត្រីអាំងអីទៅក៏ជ្រលក់ជ្រក់ ម្យ៉ាងទៅក៏ឆារទៅ។

ក៖ ចឹងតាំងពីក្មេងៗមកអ៊ុំចូលចិត្តលេងល្បែងប្រជាប្រិយខ្មែរអ្វីខ្លះដែរអ៊ុំ?

ខ៖ អត់ដែលបានលេងល្បែងអីទេ តូចៗមកខ្ញុំទៅនៅវត្តក៏ចប់។

ក៖ ចុះអ៊ុំមានចេះចាំចម្រៀងណាដែលអ៊ុំចេះតាំងពីតូចរហូតមកដល់អ៊ុំចំណាស់ប៉ុននេះទេអ៊ុំ?

ខ៖ អត់ចេះទេ។

ក៖ ចាសចឹងអ៊ុំចូលចិត្តស្តាប់បទចម្រៀងអីដែរអ៊ុំ?

ខ៖ អេចូលចិត្តស្តាប់ដែរពីសង្គមចាស់ ស៊ិន ស៊ីសាមុតពីសង្គមណា

ក៖ ចុះក្នុងក្រុមគ្រួសារអ៊ុំមាននរណាចេះលេងឧបរកណ៍តន្រ្តីអីទេអ៊ុំ?

ខ៖ អត់មានទេ។

ក៖ ចឹងតើផ្ទះរបស់អ៊ុំមានលក្ខ​ណៈបែបណាដែរអ៊ុំតាំងពីនៅក្មេងរហូតមកដល់ឥឡូវពេលអ៊ុំវ័យចំណាស់ពេលនេះ?

ខ៖ លក្ខណវាបែបណាវាមិនបាននឿយអីប៉ះណាទៅក៏វាមធ្យមប៉ុណ្ណោះឯង ការងារក៏យើងបន្ថយអស់រលីងហើយ ការងារបន្ថយអស់ហើយក៏មានអីទេក៏ខ្ញុំក៏សមាទានសីលជាមួយយាយ។

ក៖ ចុះផ្ទះណឹងអ៊ុំជួលគេ ឬក៏សាងសង់ខ្លួនឯងផ្ទះរបស់អ៊ុំបច្ចុប្ប​ន្នណា?

ខ៖ ផ្ទះនៅសព្វថ្ងៃនេះផ្ទះខ្លួនឯង បើសាលានេះកូនចៅវាបង្កើតសាលាអង់គ្លេសសម្រាប់ឲ្យភូមិឃុំរៀនអត់មានយកថ្លៃទេគេរកគ្រូមកបង្ហាត់ឲ្យ ប្រទេសក្រៅគេមកជួយលុយគ្រូឲ្យបង្ហាត់សិស្សឲ្យវាចេះក្នុងភូមិឃុំ អង់គ្លេសដល់មានអាកូវិឌណឹងទៅមិនមានអ្នកណាមកនរណាមករៀនទេ គេរៀននេះរៀនខ្មែរគេរៀនក្រុមៗគេ ១ក្រុម១០នាក់។

ក៖ ចុះអ៊ុំមានជំនាញអ្វីខ្លះពីក្រុមគ្រួសារអ៊ុំដែរទេ?

ខ៖ អត់មានជំនាញអីទេ អត់មានជំនាញអីតាកតិច

ក៖ អ៊ុំអាចនិយាយប្រាប់បានទេអ៊ុំពីពេលវេលាដែលអ៊ុំលំបាកក្នុងជីវតរបស់អ៊ុំ ដូចជំនាន់ប៉ុល​ ពតអ៊ុំជួបការលំបាកអ្វីខ្លះ?

ខ៖ ជំនាន់ប៉ុល ពតវាលំបាកខ្លាំងហើយ លំបាកពេលគេប្រើទៅហើយលំបាកមិនបានសម្រាកណាថ្ងៃណាក៏មានការងារធ្វើ ថ្ងៃណាក៏មានការងារធ្វើ រែកដីរែកអីជញ្ជូនដីដាក់ទំនប់ បិទភ្លឺទៅក៏ធ្វើស្រែទៅក៏នាំគ្នាស្ទូងលំបាកខ្លាំងដែរជំនាន់ប៉ុល ពត វាបានធូរគ្រាន់ដាច់ទៅហើយបានរដ្ឋកម្ពុជាមករំដោះទៅក៏បានធូរស្បើយបាត់ប៉ុល ពត អស់ទៅក៏បានធូរស្បើយរស់ដល់សព្វថ្ងៃ សម័យណឹងពិបាកមែនធ្វើការទាំងយប់ទាំងថ្ងៃជំនាន់ប៉ុល ពត លំបាក។

ក៖ មានអ្វីទៀតទេអ៊ុំ​ អ៊ុំធ្លាប់ជួបការលំបាកអ្វីទៀត?

ខ៖ គ្មានអ្វីទេមានតែអត់បាយអត់ស៊ីនោះឯង បាយមិនហ៊ានស៊ីមិនហ៊ានដាំស៊ីមានអង្ករក៏មិនហ៊ានដាំស៊ីក៏ខ្លាចគេមករករឿងមកតាមដាន បើមានកន្សៀវហើយដាំកន្សៀវដូចដាំទឹកចឹងណា ហើយដាំឆ្អិនហើយចងមុងស៊ីក្នុងមុងលំបាកចំណាប់ណា

ក៖ ចឹងអ៊ុំធ្វើអ្វីខ្លះដើម្បីឆ្លងកាត់ការលំបាកទាំងអស់ណឹងបាន?

ខ៖ ឆ្លងការលំបាកណឹងក៏វាមិនដឹងធ្វើអីខ្ញុំមកនៅភូមិនេះយូរហើយតាំងពីឆ្នាំ១៩៧៥មកក៏នៅឆ្លងកាត់វាលំបាកហើយក៏គេប្រើធ្វើការឲ្យគេដល់ផុតពីរដ្ឋកម្ពុជា  
មករំដោះមកក៏ធ្វើឯកជនហូបរៀងខ្លួនណឹងក៏ប្រឹងរកគោ ធ្វើស្រែធ្វើអីដាំដំណាំបង្កបង្កើតផលខ្លួ​នឯងនោះឯង ឈប់មានរួមហូបបបររួមហូបបាយរួមដូចពីជំនាន់ប៉ុល ពត អានោះសុទ្ធតែពីវ៉ៃជួងម៉ឺងដូចសាលារៀនចេះគេវ៉ៃជួងក៏នាំគ្នាកាន់ចានមកហូប ហូបទៅក៏បានបបរមួយៗប៉ុណ្ណោះឯងឆ្អែតមិនឆ្អែតក៏មួយចាន។

ក៖ ចុះអ៊ុំមានបទពិសោធន៍ល្អៗអ្វីខ្លះដែរនៅក្នុងជីវិតរបស់អ៊ុំ ដូចជាពេលវេលាសប្បាយអីចឹងណាអ៊ុំ មានពេលណាខ្លះដែរអ៊ុំ អ៊ុំមានចាំបានទេបទពិសោធន៍ល្អៗ រឿងរ៉ាវល្អចឹងណាអ៊ុំ់?

ខ៖ មានតែពេលដាច់មកបាននាំគ្នាធ្វើបុណ្យធ្វើទានក៏នាំគ្នាធ្វើស្រែធ្វើអីទៅក៏មានប្រឡាយមានទំនប់ទៅក៏បើកភ្លឺធ្វើស្រែវាមានសប្បាយខ្លះដែរជំនាន់ដាច់ហើយ  
នោះ ប៉ុល ពតវាសាបសូន្យហើយរដ្ឋកម្ពុជាដាក់រួមទៅវិញទៅក៏នាំគ្នាធ្វើបុណ្យធ្វើទានបានទៅក៏មានសប្បាយមួយចំនួនវិញមក កាលសម័យនោះអត់មានពេលសប្បាយទេមានតែពេលទុក្ខជំនាន់ប៉ុល ពត

ក៖​ ចាសអ៊ុំ កាលពីនៅក្មេងមកតើអ៊ុំមានក្តីស្រម៉ៃអ្វីខ្លះដែរអ៊ុំពេលអ៊ុំធំឡើងណា?

ខ៖ កាលណឹងក្តីស្រម៉ៃអីអត់ដែលមានទេ មានតែធំឡើងក៏នៅក្មេងនោះអាយុត្រឹម ១៤ ១៥ឆ្នាំអី នឹកឃើញចង់ទៅនៅតែវត្តប៉ុណ្ណោះឯង នឹកស្រម៉ៃដើរលេងអីក៏គ្មាន គ្មានពេលដើរលេងទេនៅតែវត្តគ្រាន់បានរៀនសូត្រតិចតួច។

ក៖ ចុះសិនជាអ៊ុំអាចប្រាប់ទៅកាន់កូនចៅជំនាន់ក្រោយៗរបស់អ៊ុំ តើអ៊ុំនឹងផ្តាំផ្ញើរអ្វីដល់ពួកគេដែរអ៊ុំ?

ខ៖ ទេ ខំតែរកកុំឲ្យដូចមួយជំនាន់ប៉ុល ពត បបរហើយក៏ប្រើធ្វើការទាំងយប់ទាំងថ្ងៃគ្មានពេលណាបានសម្រាក ចុះហើយបានផុតប្រល័យពូជសាសន៍ហើយក៏យើង គេបើកឲ្យរកស៊ីរៀងខ្លួនតាមដំណើរចេះហើយក៏យើងខំរកបានមានទ្រព្យសម្បតិ្តឲ្យមានផ្តត់ផ្តង់ជីវភាពយើងឲ្យបានរីកចម្រើនទៅកុំឲ្យវារហេមរហាមដូចជំនាន់  
ប៉ុល ពតណា ផ្តាំកូនចេះឯងទៅសព្វថ្ងៃ។

ក៖ ចុះអ៊ុំមានអ្វីបន្ថែមទៀតទេអ៊ុំ?

ខ៖ មានអីបន្ថែមទេ អស់ប៉ុណ្ណោះឯង

ក៖ ចាស ចឹងខ្ញុំសូមថ្លែងអំណរគុណដែលអ៊ុំបានចំណាយពេលវេលាដើម្បីឲ្យខ្ញុំមកសម្ភាសន៍ជាមួយអ៊ុំ ចាសខ្ញុំសូមជូនពរឲ្យអ៊ុំមានសុខភាពល្អ និងមានសុភមង្គលណាអ៊ុំ ចាសអរគុណអ៊ុំ។